Document ID: 32001D0006

32001D0006
L 002/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 декември 2000 година
относно принципно признаване на съответствието на досието, подадено за подробен преглед с оглед евентуалното включване на QRD 133 WP (Bacillus subtilis щам QST 713) в приложение I към Директива 91/414/ЕИО на Съвета относно пускането на пазара на продукти за растителна защита
(нотифицирано под номер C(2000) 3747)
(текст от значение за ЕИП)
(2001/6/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2000/68/ЕС на Комисията (2), и по-специално член 6, параграф 3 от нея,
като има предвид, че:
(1)
Директива 91/414/ЕИО (наричана по-нататък „директивата“) предвижда създаването на общностен списък с активните вещества, разрешени за включване в продукти за растителна защита.
(2)
На 19 април 2000 г. AgraQuest е подала до германските органи досие за активното вещество QRD 133 WP (Bacillus subtilis щам QST 713) с оглед неговото включване в приложение I към директивата.
(3)
Органите на Германия са посочили пред Комисията, че след предварителния преглед досието отговаря на изискванията на приложение II към директивата относно данните и информацията. Освен това те считат, че досието съдържа данните и информацията, които се изискват от приложение III към директивата, относно продуктите за растителна защита, които съдържат това активно вещество. Впоследствие и в съответствие с разпоредбите на член 6, параграф 2 досието е бе предадено от заявителя на Комисията и на останалите държави-членки.
(4)
На 1 септември 2000 г. досието е било отнесено до Постоянния фитосанитарен комитет.
(5)
Член 6, параграф 3 от директивата предвижда официалното потвърждение на общностно равнище, че всяко досие задоволява по принцип изискванията относно данните и информацията, предвидени в приложение II, и, най-малко за един продукт за растителна защита, който съдържа съответното активно вещество, в приложение III към директивата.
(6)
Такова потвърждение е необходимо, за да се позволи подробният преглед на досието, както и да се даде на държавите-членки възможността да предоставят временни разрешителни за продукти за растителна защита, които съдържат това активно вещество, в съответствие с член 8, параграф 1 от директивата.
(7)
Настоящото решение не засяга правото на Комисията да изисква от заявителя да предоставя на докладващата държава-членка допълнителни данни или информация с оглед изясняването на някои точки от досието. Искането за предоставяне на допълнителни данни, необходими за изясняване на досието, не влияе на срока за представяне на доклада, посочен в точка 9.
(8)
Между държавите-членки и Комисията са постигна споразумение Германия да извърши подробния преглед на досието за QRD 133 WP (Bacillus subtilis щам QST 713).
(9)
Германия ще докладва пред Комисията заключенията от своя преглед, придружени от евентуални препоръки относно включването или невключването и свързаните с тях условия възможно най-скоро, най-късно в срок от една година, считано от датата на публикуване на настоящото решение
(10)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Досието, подадено до Комисията и държавите-членки от AgraQuest с оглед включването на QRD 133 WP (Bacillus subtilis щам QST 713) като активно вещество в приложение I към Директива 91/414/ЕИО, отнесено до Постоянния фитосанитарен комитет на 1 септември 2000 г., като цяло задоволява изискванията относно данните и информацията, предвидени в приложение II към директивата. Досието задоволява изискванията относно данните и информацията, изложени в приложение III към директивата по отношение на продукт за растителна защита, който съдържа QRD 133 WP (Bacillus subtilis щам QST 713), като се имат предвид предложените употреби.
Член 2
Адресати на настоящото решение са държавите-членки.
Съставено в Брюксел на 12 декември 2000 година.

Labels: 0
3
6